**Urma**

*Dragos Niculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Urma

M-adună iar ploaia din apă,

Scobit în terestrul meu cînt,

Eşti numai o urmă ce-adapă

În mine uscatul pămînt.

Dau lipsă materiei mele,

Cu tot omenescu-mi trecut,

Sînt urma lăsată de stele,

Pe care-ai păşit şi-ai durut.

Urmă, fără tine,

Nu-s întreg pe lume,

Treci din nou prin mine,

Fără rost ori nume…

Rămîne-o cărare pustie,

Copaci parcă-s coaste de lemn,

Doar urma din mine mă ştie

Trăind în concavul meu semn.

Tu, freamăt, din care porniră,

Cîndva, însetați, doi eroi,

Ce-n mers fără drum se iubiră,

Hai, umplete-n mine cu ploi.

Urmă, fără tine,

Nu-s întreg pe lume,

Treci din nou prin mine,

Fără rost ori nume…

Şi de va începe să ningă,

Şi va dispărea sub nămeți,

Iubito, pe urmă ne-nvingă

Ȋntinsul cel alb dintre vieți.

Amprentă şi gol ce mă umple

Teluric, carnal, sufletesc,

Mi-e urma aceasta-ntre tîmple

Şi-n piept fierul roşu ceresc.

Urmă, fără tine,

Nu-s întreg pe lume,

Treci din nou prin mine,

Fără rost ori nume…